Deputación Provincial 
Unha vez elevado a definitivo o acordo de aprobación inicial das bases reguladoras do Programa provincial de cooperación cos concellos para paliar os danos das recentes inundacións en infraestruturas municipais da provincia de Ourense, que adoptou a Corporación Provincial, na sesión ordinaria do día 28 de abril de 2023, ao non se ter presentado reclamación ou suxestión  ningunha contra aquel no trámite de información pública, publícanse integramente as bases, co seguinte teor literal:

[bookmark: _Hlk132625049]Bases reguladoras e convocatoria extraordinaria de EMERGOU- Programa provincial de cooperación cos concellos para paliar os danos das recentes inundacións en infraestruturas municipais da provincia de Ourense

1ª) Obxecto
Constitúe o obxecto das presentes bases a regulación do Programa provincial de cooperación cos concellos para a recuperación de infraestruturas e instalacións municipais de especial sensibilización para a cidadanía, sempre e cando sexa xustificable que estas foron afectadas por emerxencias acontecidas durante as riadas e inundacións que tiveron lugar entre o 26 de decembro de  2022 e 1 de xaneiro de 2023. 
Non serán subvencionables as actuacións que non garden unha relación directa cos danos ocasionados polas ditas inundacións.
A finalidade deste programa é subvencionar actuacións de recuperación de infraestruturas de competencia municipal, danadas polos efectos das extraordinarias precipitacións acumuladas ao longo do mes de decembro de 2022 na provincia de Ourense e que terminaron por provocar situacións de emerxencia nos concellos debido ás consecuentes riadas e inundacións entre o 26 de decembro e o 1 de xaneiro de 2023. A entidade beneficiaria deberá dispoñer da titularidade municipal dos bens, infraestruturas, instalacións ou equipamentos sobre os que se realizasen as devanditas actuacións de recuperación.
2ª) Beneficiarios. Gastos subvencionables
1. Poderán obter subvención no marco do programa regulado nas presentes bases os concellos da provincia de menos de 20.000 habitantes nos que, segundo os datos de Meteogalicia, se rexistrasen máis de 45 l/m2 de precipitación acumulada entre o 26 de decembro e o 1 de xaneiro de 2023, causando emerxencias e consecuentes danos en infraestruturas ou instalacións municipais nas que foron precisas actuacións de acondicionamento, reparación, limpeza e retirada de materiais, mellora, reconstrución e/ou reparación. Todo isto, sen prexuízo de que os danos tivesen lugar en días posteriores a estas datas.
2. Terán a consideración de proxectos subvencionables todos os que, tendo este carácter conforme coa lexislación vixente en materia de subvencións, financiasen cun importe mínimo de 50.000 € as anteditas actuacións para a recuperación de infraestruturas de titularidade municipal afectadas polas recentes inundacións acontecidas na provincia de Ourense a finais de 2022. 

3ª) Dispoñibilidades orzamentarias
[bookmark: _Hlk132625340]O financiamento das subvencións reguladas no presente programa realizarase con cargo á aplicación 450.12/762.00 dos orzamentos da Deputación Provincial de Ourense para o exercicio 2023 (MC 2/2023). Para estes efectos, será de aplicación a seguinte regra especial:
1ª) A contía total máxima estimada é de 500.000,00 €. 

4ª) Contía das subvencións
Cada concello adherido disporá dunha axuda máxima por importe de 25.000,00 € e ata o 40 % do custo total do proxecto, que requirirá un investimento mínimo no proxecto de 50.000,00 €. Cada concello poderá presentar un único proxecto con todas as actuacións realizadas sobre esa infraestrutura motivo de reparación.

5ª) Adhesión ao programa e solicitudes de subvención: prazos, lugar de presentación e documentación para presentar. 
As resolucións de adhesión ao programa -que inclúen as solicitudes de subvención- subscritas polo alcalde ou representante legal interesado, ou concelleiro no que delegue, irán dirixidas á Presidencia da Deputación Provincial e deberán presentarse no Rexistro Electrónico Xeral da Deputación, ou en calquera dos lugares previstos no artigo 16.4 da Lei 39/2015, do 1 de outubro, do procedemento administrativo común das administracións públicas, consonte co modelo que se achega como anexo I a estas bases. 
O prazo de presentación será dun mes, contado a partir do día seguinte ao da data de publicación das presentes bases no Boletín Oficial da Provincia. O dito prazo terá carácter improrrogable. 
[bookmark: _Hlk132625906]As solicitudes irán acompañadas da declaración do conxunto de axudas ou subvencións públicas solicitadas pola entidade ou que lle fosen concedidas para o financiamento das actuacións para as que se solicita subvención que se presentará consonte co modelo que se  achega como anexo II a estas bases e do informe do técnico municipal sobre o sinistro acontecido na infraestrutura motivo de recuperación, data, actuacións executadas e custo total do proxecto, segundo o modelo que se achega como anexo III.
Serán subvencionables varias actuacións, que deberán relacionarse nunha única solicitude. Na devandita solicitude deberá especificarse cada actuación por separado, con indicación expresa da tipoloxía do gasto (investimento ou gasto corrente).
No suposto en que o número de solicitudes supere as dispoñibilidades orzamentarias, a Presidencia concederá as subvencións baseándose nos seguintes criterios: orzamento do proxecto e poboación municipal o 1 de xaneiro de 2022, segundo os datos do IGE (Instituto Galego de Estatística). 
O investimento realizado terá unha puntuación de 0 a 70 puntos. Outorgaranse 70 puntos á solicitude que conte cun maior investimento no proxecto de recuperación e aos demais, a puntuación segundo resulte da aplicación dunha regra de proporción directa (regra de 3):
Puntuación solicitude “A” =             Orzamento proxecto A x 70 puntos
                                                             Maior orzamento nas solicitudes presentadas
[bookmark: _Hlk132625497]A poboación municipal terá unha puntuación de 0 a 30 puntos. Outorgaranse 30 puntos á solicitude do concello que conte cunha menor poboación, e aos demais, a puntuación segundo resulte da aplicación dunha regra de proporción inversa (regra de 3):

Puntuación solicitude “A” =       Menor poboación municipal x 30 puntos
                                                                  Poboación de A
No caso de producirse remanentes de tesourería, a Presidencia, sen necesidade de realizar a unha nova convocatoria, poderá acordar a concesión da subvención que proceda ao seguinte ou seguintes solicitantes que non lograsen acadar a puntuación necesaria para obter subvención na presente convocatoria.

6ª) Procedemento de concesión
As solicitudes presentadas remitiránselle ao Servizo de Investimentos, Contratación e Patrimonio da Deputación, para a instrución do expediente. 
Unha vez examinada a documentación, a Presidencia poderá conceder un prazo de ata dez días hábiles para a emenda de deficiencias materiais na documentación presentada. 
Unha vez comprobada a regularidade do procedemento seguido e a corrección da documentación presentada, aplicaranse criterios de valoración económicos e de poboación para a selección dos proxectos subvencionables, tendo prioridade aqueles que conten cun maior investimento, e unha menor poboación, ata completar o crédito dispoñible.
Unha vez seleccionados os proxectos, mediante resolución da Presidencia autorizarase a adhesión das entidades solicitantes ata esgotar a dotación económica estimada para este programa, agás nos seguintes casos:
a) Que a solicitude se formulase fóra de prazo.
b) Que a solicitude non reunise os requisitos establecidos na base 5ª, e non se emendasen as deficiencias advertidas no prazo concedido.

7ª) Publicidade
[bookmark: _Hlk132625633]A resolución de concesión das subvencións adoptarase antes do 26 de maio de 2023 e será publicada no Boletín Oficial da Provincia, con expresión dos beneficiarios e contía das axudas concedidas. Esta publicación substituirá á notificación individual para todos os efectos, ao abeiro do establecido no artigo 45.1.b) da Lei 39/2015, do 1 de outubro.

8ª) Xustificación da subvención
[bookmark: _Hlk132625756]Os concellos adheridos deberán ter executadas e pagadas as obras de recuperación da infraestrutura afectada polas inundacións antes de que remate o día 30 de setembro do presente ano. Este prazo terá carácter improrrogable, agás causas de forza maior debidamente acreditadas. En todo caso, a prórroga deberá solicitarse expresamente antes de que remate o día 30 de setembro de 2023 e poderá concederse, como máximo, ata o día 10 de outubro de 2023.
As entidades beneficiarias deberán xustificar a subvención ante a Deputación, antes de que remate o día 30 de novembro de 2023. Este prazo terá carácter improrrogable, agás causas de forza maior debidamente acreditadas. En todo caso, a prórroga deberá solicitarse expresamente antes de que remate o día 30 de novembro de 2023 e poderá concederse, como máximo, ata o día 10 de decembro de 2023.
A xustificación realizarase mediante a presentación dos seguintes documentos:
A) Certificación expedida polo secretario da entidade en relación ás actas de: recepción, execución e pago da obra. 
B) Contía do gasto subvencionable que foi obxecto de recoñecemento da obrigación no exercicio 2023. 
C) Importe das subvencións ou axudas públicas concedidas para o financiamento das actividades subvencionadas.
D) Certificación da conta corrente da entidade para realizar o pagamento da subvención. 
E) Unha fotografía do cartel informativo ao que se refire a base 9ª, no que se reflicta a súa localización e a mención expresa ao financiamento por parte da Deputación de Ourense.
Ao abeiro do establecido no artigo 31.2 da Lei xeral de subvencións, considerarase como gasto efectivamente realizado aquel cuxa obriga de pago fose contraída antes do vencemento do prazo de xustificación da subvención. En consecuencia, non será preciso acreditar a realización do pago no acto de xustificación. 
Non obstante o anterior, e no exercicio das súas facultades de control financeiro, a Intervención poderá realizar procedementos simplificados de control financeiro, consistentes en esixir, a partir do mes seguinte ao do pagamento da subvención, a acreditación do pago da totalidade dos gastos xustificados. O incumprimento desta obriga dará lugar á obriga de reintegro por parte do beneficiario, así como á imposición das sancións que procedan. 
Para considerar xustificada a subvención, os concellos deberán acreditar a realización e execución do proxecto por unha contía superior a 50.000,00 €. 
A falla de xustificación en prazo dará lugar á perda total do dereito á subvención, que será declarada pola Presidencia. 
A falla de xustificación da obriga de publicidade establecida na base 9ª dará lugar unha redución do importe da subvención nun 20 %.

9ª) Obrigas dos beneficiarios
Con carácter xeral, as entidades beneficiarias asumirán todas as obrigas impostas pola Lei xeral de subvencións. En particular, quedan suxeitos ás obrigas de control financeiro e reintegro nos casos previstos nestas bases e na lexislación vixente. 
No lugar onde se realice o proxecto de recuperación ou reconstrución subvencionado deberá figurar, de xeito visible, un cartel informativo -no modelo normalizado que se publicará na web da Deputación - no cal constará o financiamento por parte da Deputación Provincial de Ourense.

10ª) Normativa supletoria
De conformidade co establecido na Disposición adicional 8ª da Lei xeral de subvencións, esta lei será de aplicación ás subvencións reguladas nestas bases exclusivamente como norma supletoria, para integrar posibles baleiros de regulación, así como naqueles casos nos que as bases remiten á dita normativa. 

Anexo I
Modelo de resolución de adhesión ao programa de cooperación 
Unha vez vistas as bases reguladoras do Programa provincial de cooperación cos concellos para a recuperación de infraestruturas e instalacións municipais de especial sensibilización para a cidadanía, danados durante as inundacións de 2022, e no uso das atribucións que me confire o ordenamento xurídico, dispoño:
	1º) Aprobar a adhesión do Concello / entidade de________________________ ao Programa provincial de cooperación cos concellos para a recuperación de infraestruturas e instalacións municipais de especial sensibilización para a cidadanía, danados durante as inundacións de 2022, que solicita a concesión dunha subvención por importe de ............... euros.
	2º) Asumir expresamente as obrigas que como beneficiario lle corresponden no programa de cooperación.
[bookmark: _GoBack]	3º) Declarar que o Concello/ a entidade de________________________________ non se atopa incurso en prohibición de obter subvencións da Deputación Provincial conforme co que dispón o artigo 13 da Lei xeral de subvencións e manifesta, igualmente, que está ao corrente coas obrigas tributarias e coa Seguridade Social.

Ourense, ____ de ________________ de 202_
Asdo.:________________________________


SR. PRESIDENTE DA DEPUTACIÓN PROVINCIAL DE OURENSE.


Anexo II
Declaración axudas
	Don/Dona ______________________________________________________,  alcalde do Concello/presidente da entidade de _________________________, con CIF ______________________, declara:
|_|	 Non ter solicitada, nin en consecuencia, ter concedida, ningunha axuda para  a 	mesma finalidade, sexa pública ou privada.
|_|	Que presentou a/as solicitude/s e que lle foi/foron concedida/s, se é o caso, a/s 	seguinte/s axuda/s para a mesma finalidade:

	Organismo ou entidade ao que solicita

	Data solicitude
	Concesión*
	Contía

	

	
	
	

	

	
	
	

	

	
	
	

	

	
	
	


	*No caso de estar pendente a resolución dalgunha solicitude, indicarase “pendente” na columna. 
	   No caso de solicitudes denegadas, farase constar “denegada”.
	Ourense, ____ de ________________ de 202_
Asdo.:______________________________


SR. PRESIDENTE DA DEPUTACIÓN PROVINCIAL DE OURENSE.

Anexo III
Declaración do sinistro
	Don/Dona _______________________________________________________, técnico municipal da entidade de _________________________, con CIF ______________________, declara:
· Con data___________________________ tivo lugar o desbordamento do río _____________
· Descrición do sinistro (infraestruturas ou instalacións municipais afectadas): __________________________________________________________________________________________________________________________________________________________
· Para recuperar a zona afectada, foi necesario levar a cabo un proxecto que acadou o custo total de ________________________, coa seguinte relación de actuacións:
	Actuacións levadas a cabo polo concello

	Data inicio da actuación
	Data fin da actuación
	Tipoloxía de gasto (investimento ou corrente)
	Custo 

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	


	   No caso de actuacións non executadas, farase constar “non executada”.
	Ourense, ____ de ________________ de 202_
Asdo.:______________________________




SR. PRESIDENTE DA DEPUTACIÓN PROVINCIAL DE OURENSE

R. 
